चीफ इंजीनियर ने ली बिजली अधिकारियों की बैठक, चोरी रोकने पर रहा फोकस
भास्कर संवाददाता, श्रीगंगानगर
बिजलीनिगम के चीफ इंजीनियर प्रेमजीत धोबी सोमवार को श्रीगंगानगर पहुंचे और अधिकारियों की बैठक ली। बैठक के दौरान उनका फोकस जिले में होने वाली बिजली चोरी रोकने और राजस्व वसूली की ओर रहा।
जानकारी के अनुसार अभी तक बीकानेर संभाग में चीफ इंजीनियर की पोस्ट कार्यकारी अधिकारी के पास थी। इसके बाद डिस्कॉम में एसई के पद पर कार्यरत प्रेमजीत धोबी को प्रमोट करते हुए चीफ इंजीनियर नियुक्त किया। उन्होंने सोमवार को जिले का दौरा किया और अधिकारियों की बैठक ली। उन्होंने बताया कि डिस्कॉम में चोरी की घटनाएं काफी ज्यादा हो रही हैं। इसलिए अधिकारी अपने क्षेत्र में अधिक से अधिक विजिलेंस करें। उन्होंने बताया कि मार्च तक कंपनियों को राजस्व वसूली के टारगेट भी पूरे करने हैं, इसलिए एक्सईएन अपने सबडिवीजनों में टीमें गठित करके राजस्व वसूली का कार्य कराए। शहर में पहली बार आने पर जोधपुर विद्युत वितरण निगम श्रमिक संघ के पदाधिकारियों सदस्यों ने चीफ इंजीनियर प्रेमजीत को बुके देकर उनका स्वागत किया और कर्मचारियों की विभिन्न समस्याओं की जानकारी दी। इस दौरान अध्यक्ष सुदर्शन नागपाल, महामंत्री बलौर सिंह आदि मौजूद थे।
hin_Deva san_Deva hin_Deva hin_Deva